П Р О Т О К О Л   №  2
от заседание на комисия “Бюджет и финанси”,
проведено на 24 януари 2018 г.

ПРИСЪСТВАЛИ НА ЗАСЕДАНИЕТО:	Боян Магдалинчев – председател 
Боряна Димитрова
Георги Кузманов
Гергана Мутафова
Калина Чапкънова
Севдалин Мавров

ОТСЪСТВА	ЩИ: няма

От администрацията на ВСС присъстваха: Маргарита Радкова – директор на дирекция „Бюджет и финанси”, Елисавета Илиева – н-к отдел „Счетоводство и методология”, той и главен счетоводител и Петър Станков - началник отдел "УКЦОП".
При обсъжданията по точки 1, 2, 3, 4 и 5 от дневния ред присъства – Ирина Иванова - началник отдел “БФ”.
При обсъжданията по точка 1 от дневния ред присъства - Гинка Георгиева - ръководител сектор "ССС".

І. Съвместно заседание с Комисия „Управление на собствеността” към Пленума на Висшия съдебен съвет.

1. ОТНОСНО: Начисляване на приписани приходи от наеми на сгради и части от сгради, в които са настанени второстепенни разпоредители с бюджет към министъра на правосъдието.

При обсъжданията по точка 1 от дневния ред присъстваха:  Евгени Диков - председател на Комисия „Управление на собствеността“ и членовете на комисията - Стефан Гроздев, Олга Керелска, Огнян Дамянов и Боян Новански.
От администрацията на Министерство на правосъдието: г-н Стоян Стоянов – главен секретар на министерство на правосъдието, г-жа Благовеста Янева – началник отдел „Собственост и стопански дейности” и г-жа Екатерина Катевска – директор на дирекция „Бюджет и финанси”.
От администрацията на ВСС присъстваха: инж. Дениза Павлова –началник на отдел „Инвестиции и строителство”, Владимир Димитров – и.д. началник отдел „Управление на собствеността“ и Мая Атанасова – главен експерт – юрисконсулт в дирекция „Правна”.

След проведеното обсъждане на съвместното заседание на комисия „Бюджет и финанси” и комисия „Управление на собствеността“ на Висшия съдебен съвет се прие следното

Р Е Ш Е Н И Е :

1. ПРИЕМА за сведение информацията за работата на екипите от ВСС и МП по прилагане на § 83 от ПЗР на ЗИДЗСВ.

2. ВЪЗЛАГА на работната група, определена с решение на Комисия „Управление на собствеността” по протокол № 53/06.11.2017 г., т. 1.1.1. да разгледа проблема с начисляване на приписаните приходи от наеми на сгради и части от сгради, в които са настанени второстепенни разпоредители с бюджет към министъра на правосъдието в контекста на цялостното прилагане на § 83 от ПЗР на ЗИДЗСВ.

3. ВЪЗЛАГА на главния счетоводител на АВСС да приложи разпоредбата на чл. 16.14.6 от ДДС № 20 от 2004 г. на МФ, от която следва, че не трябва да се начисляват приписани приходи и разходи от наеми на сгради и части от сгради, в които са настанени второстепенни разпоредители с бюджет към министъра на правосъдието, поради неизяснен юридически статут.

4. ВЪЗЛАГА на дирекция „Управление на собствеността на съдебната власт” и дирекция „Бюджет и финанси” да подготвят писмо от името на Комисия „Управление на собствеността”, Комисия „Бюджет и финанси” и Министерство на правосъдието, с което да бъде поискано тълкуване на разпоредбата на § 83, ал. 2 от ПЗР на ЗИДЗСВ /ДВ бр. 28/08.04.2016 г./. 

ІІ. Заседанието на Комисия „Бюджет и финанси“ продължава.

2. ОТНОСНО: Определяне на показатели и условия за изпълнение на бюджета на съдебната власт за 2018 г. във връзка с ПМС № 332 от 22.12.2017 г. за изпълнението на държавния бюджет на Република България за 2018 г.
Включена в обявения дневен ред за заседанието на Пленума на ВСС на 25.01.2018 г.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
1. Средствата за СБКО се определят в размер на 3 на сто от утвърдените разходи за основни заплати, като се разходват и отчитат по реда на чл. 37, ал. 2 от ПМС № 332/22.12.2017 г. в рамките на утвърдените бюджети за 2018 г.
2. Органите на съдебната власт могат да извършват разходи за пътуване само по реда на чл. 36, ал. 1, т. 1 от ПМС № 332/22.12.2017 г. в рамките на утвърдените им бюджети за 2018 г. Разходите за пътуване по реда на чл. 36, ал. 1, т. 2 не следва да бъдат извършвани.
3. Определя лимит на разходите за представителни цели през 2018 г., съгласно чл. 35, т. 1 от ПМС № 332/22.12.2017 г., както следва:
3.1. За ВСС - …..
3.2. За ВКС, ВАС, Прокуратура на Република България, Национална следствена служба, Инспекторат към ВСС и Националния институт на правосъдието - по решение на съответния ръководител или на съответния колективен орган на управление, след съгласуване с Висшия съдебен съвет.
3.3. За апелативните, административните, военните и окръжните съдилища, апелативен специализиран наказателен съд и специализиран наказателен съд - ….
3.4. Съдилища с численост над 50 щ.бр. - ….
3.5. Съдилища в областните градове - …..
3.6. За останалите районни съдилища - ….
3.7. Средствата по т. 3.1. до т. 3.6. са в рамките на утвърдените бюджети за 2018 г.
3.8. Главният прокурор на Република България определя лимитите на прокуратурите.
4. Изплащането на сумите за облекло на членовете на ВСС, Инспектората към ВСС, магистратите и съдебните служители да се извършва в рамките на утвърдения бюджет на съответния орган на съдебната власт за 2018 г., в съответствие с утвърдените от Пленума на ВСС Правила за определяне и изплащане на суми за облекло на магистрати, държавни съдебни изпълнители, съдии по вписванията и съдебни служители в органите на съдебната власт.
4.1. Изплащането на сумите за облекло за 2018 г. се извършва в размер на две средномесечни заплати на заетите лица в бюджетната сфера по отчетни данни на НСИ за IV-то тримесечие на 2017 г.
4.2. Сумите за облекло за 2018 г. не се обвързват със срок за износване на облеклото от предходната година.

3. ОТНОСНО: Утвърждаване бюджета на съдебната власт за 2018 г. и бюджетите на органите на съдебната власт за 2018 г.
Включена в обявения дневен ред за заседанието на Пленума на ВСС на 25.01.2018 г.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
На основание чл. 2, ал. 7 от Закона за държавния бюджет на Република България за 2018 г.
1. УТВЪРЖДАВА бюджета на съдебната власт за 2018 г., както следва:

I. ПО ПРИХОДИТЕ – ……...
в т.ч.
Приходи от съдебни такси – ……….
Приходи и доходи от собственост – …….
Глоби, санкции и наказателни лихви – ……..
Други приходи – ……….

II. ПО РАЗХОДИТЕ – ……….
в т.ч.
Текущи разходи – …..
Капиталови разходи – ……...

III. БЮДЖЕТНИ ВЗАИМООТНОШЕНИЯ (ТРАНСФЕРИ) – …

2. УТВЪРЖДАВА бюджетите на органите на съдебната власт за 2018 г., съгласно приложения № 1, 4 и 5, които са неразделна част от решението.
Утвърдените бюджети на органите на съдебната власт да се представят в Министерския съвет, Сметната палата и Министерство на финансите при спазване на определения срок в чл. 2, ал. 7 от ЗДБРБ за 2018 г.

4. ОТНОСНО: Указания за изпълнението на бюджета на съдебната власт за 2018 г.
Включена в обявения дневен ред за заседанието на Пленума на ВСС на 25.01.2018 г.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
УТВЪРЖДАВА Указания за изпълнението на бюджета на съдебната власт за 2018 г., съгласно приложението, неразделна част от решението. Същите да бъдат изпратени на служебните страници до органите на съдебната власт.

Корекции на бюджета на органите на съдебната власт за 2018 г.

5. ОТНОСНО: Корекция на бюджета на Националния институт на правосъдието за 2018 г., с цел осигуряване на средства за изплащане на възнаграждения и осигурителни вноски на кандидатите за младши съдии, младши прокурори и младши следователи.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
1. ДАВА СЪГЛАСИЕ за корекции по бюджета на Висш съдебен съвет и на Националния институт на правосъдието за 2018 г., с цел осигуряване на средства за заплащане на суми за възнаграждения на 80 кандидати за младши съдии, младши прокурори и младши следователи от випуск 2017 г./2018 г., както следва:
1.1. НАМАЛЯВА § 02-00 „Други възнаграждения и плащания за персонала“ на Висш съдебен съвет с …….
1.2. УВЕЛИЧАВА § 02-00 „Други възнаграждения и плащания за персонала“ на Националния институт на правосъдието с …….
2. ДАВА СЪГЛАСИЕ за корекции по бюджета на Висш съдебен съвет и на Националния институт на правосъдието за 2018 г., с цел осигуряване на средства за заплащане на суми за държавно обществено осигуряване, допълнително задължително пенсионно осигуряване и здравно осигуряване за 80 кандидати за младши съдии, младши прокурори и младши следователи от випуск 2017 г./2018 г., както следва:
2.1. НАМАЛЯВА § 05-00 „Задължителни осигурителни вноски от работодатели“ на Висш съдебен съвет с ……
2.2. УВЕЛИЧАВА § 05-00 „Задължителни осигурителни вноски от работодатели“ на Националния институт на правосъдието с ……..

Разни.

8. ОТНОСНО: Доклад за резултатите от осъществения контрол за изпълнение на препоръките по Одитен доклад № 0500101015 за одит за съответствие на Софийски районен съд, за периода от 01.01.2014 г. до 31.12.2014 г.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
Приема за сведение Доклада за резултатите от осъществения контрол за изпълнение на препоръките по Одитен доклад № 0500101015 за одит за съответствие на Софийски районен съд, за периода от 01.01.2014 г. до 31.12.2014 г.

9. ОТНОСНО: Запитване от ….. – Държавен съдебен изпълнител при Районен съд гр. Харманли относно начисляване на законна лихва върху съдебно вземане, без същото да е удостоверено в изпълнителния лист, изпратено от МП.

Комисия „Бюджет и финанси”
Р Е Ш И :

1. Преписката да се изпрати на председателите на Върховен касационен съд и Върховен административен съд за преценка относно наличие на предпоставки за приемане на тълкувателно решение по чл. 124 от ЗСВ за противоречива съдебна практика по въпросите поставени в запитването на ДСИ при Районен съд гр. Харманли. 
2. Решението на комисията да се изпрати на министъра на правосъдието и …. – държавен съдебен изпълнител при Районен съд гр. Харманли, за сведение. 

10. ОТНОСНО: Решение на комисия „Професионална квалификация и информационни технологии“ по протокол № 1/16.01.2018 г. относно закупуването на софтуер за ежедневен медиен мониторинг.

Комисия „Бюджет и финанси”
Р Е Ш И :

Приема за сведение решение на комисия „Професионална квалификация и информационни технологии“ по протокол № 1/16.01.2018 г.,   т. 4. 

11. ОТНОСНО: Информация от отдел „Публична комуникация и протокол“ относно удостояване с грамота и служебна благодарност на магистратите и съдебните служители участвали в реализирането на Образователната програма „Съдебна власт – информиран избор и гражданско доверие. Отворени съдилища и прокуратури“ в периода от месец септември 2014 г. до месец юни 2017 г.

Комисия „Бюджет и финанси”
Р Е Ш И :

Приема за сведение информацията от отдел „Публична комуникация и протокол“ относно удостояване с грамота и служебна благодарност на магистратите и съдебните служители участвали в реализирането на Образователната програма „Съдебна власт – информиран избор и гражданско доверие. Отворени съдилища и прокуратури“ в периода от месец септември 2014 г. до месец юни 2017 г.

12. ОТНОСНО: Писмо от инж. … – вещо лице относно изплащане на възнаграждение за положен труд по гр.д. № …. по описа на Софийски окръжен съд.

Комисия „Бюджет и финанси”
Р Е Ш И :

Размерът на възнаграждението на вещо лице по конкретно дело се определя от съдебния състав.

13. ОТНОСНО: Проект на Вътрешни правила за деловодната дейност и документооборота във Висшия съдебен съвет.

Комисия „Бюджет и финанси”
Р Е Ш И :

1. ОТЛАГА разглеждането на предложените от главния секретар на ВСС текстове до изготвяне на цялостни Правила за движението на документооборота във Висшия съдебен съвет и Правилника за организацията на дейността на ВСС и неговата администрация.
2. ПРЕПОРЪЧВА на главния секретар на ВСС да запази досегашния ред за движение на документооборота във ВСС до изготвяне на цялостните Правила по т.1.

ДОПЪЛНИТЕЛНИ ТОЧКИ:

15. ОТНОСНО: Предложение от Драгомир Кояджиков и Красимир Шекерджиев – членове на Висшия съдебен съвет относно изплащане на трудови възнаграждения на членовете на постоянната Комисия по атестирането и конкурсите към съдийската и прокурорската колегии, от квотата на действащите магистрати.

Комисия „Бюджет и финанси”
Р Е Ш И :

1. ИЗПРАЩА предложението на Комисия по правни и институционални въпроси за изразяване на становище относно правното основание за изменение на трудовите възнаграждения на членовете на постоянната Комисия по атестирането и конкурсите към съдийската и прокурорската колегии.
2. ИЗПРАЩА предложението на Прокурорската колегия на ВСС за обсъждане на поставения въпрос, с оглед бъдещо уеднаквяване на режима на членовете на двете комисии.

16. ОТНОСНО: Решение на КАК към Съдийската колегия на ВСС по протокол № 2/22.01.2018 г. относно планиране на длъжности за „младши съдия“ в окръжните съдилища, на основание чл. 177, вр. чл. 176, ал. 1, т. 1 от ЗСВ.

Комисия „Бюджет и финанси”
Р Е Ш И :

СЪГЛАСУВА проект на решение за обявяване на 31 свободни длъжности за „младши съдия“ в окръжните съдилища, които да се заемат чрез конкурс за младши съдии.

17. ОТНОСНО: Предложение за включване на проекти на решения от днешното заседание на комисията в проекта на дневен ред за следващото заседание на Пленума на ВСС.

Комисия „Бюджет и финанси”
Р Е Ш И :

ПРЕДЛАГА в проекта на дневен ред за следващото заседание на Пленума на Висшия съдебен съвет след 25.01.2018 г. да бъдат включени следните проекти на решения:

1. Корекции на бюджета на органите на съдебната власт за 2018 г.

1.1. Корекция на бюджета на Националния институт на правосъдието за 2018 г., с цел осигуряване на средства за изплащане на възнаграждения и осигурителни вноски на кандидатите за младши съдии, младши прокурори и младши следователи.
3. Разни.

3.1. Доклад за резултатите от осъществения контрол за изпълнение на препоръките по Одитен доклад № 0500101015 за одит за съответствие на Софийски районен съд, за периода от 01.01.2014 г. до 31.12.2014 г.

ПРЕДСЕДАТЕЛ НА 
КОМИСИЯ „БЮДЖЕТ И ФИНАНСИ”: /П/
           
           						БОЯН МАГДАЛИНЧЕВ